Diari Oficial de la Generalitat Valenciana


Sumari del DOGV 9462, del 03-11-2022 (2022/9932)

RESOLUCIÓ de 26 d'octubre de 2022, de la Direcció General d'Universitats, per la qual s'adjudiquen i deneguen les beques per a l'alumnat que realitze estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2021-2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9462

Data del DOGV
:   03-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9932


Data del document
:   26-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 26 d'octubre de 2022, de la Direcció General d'Universitats, per la qual s'adjudiquen i deneguen les beques per a l'alumnat que realitze estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2021-2022. [2022/9932]  
Per l'Ordre 74/2016, 23 de novembre, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques per a l'alumnat que realitze estudis en els centres associats de la Universitat Nacional d'Educació a Distància (UNED) a la Comunitat Valenciana (DOGV 7926, 28.11.2016).  
  
Mitjançant la Resolució de 27 de juny de 2022, de la Conselleria d'Innovació, Universitats, Ciència i Societat Digital, es van convocar beques per a l'alumnat que realitze estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2021-2022 (DOGV 9372, 30.06.2022).  
  
De conformitat amb el que s'estableix en l'apartat primer de la Resolució de 27 de juny de 2022, la subvenció que es concedeix a través d'aquesta resolució amb càrrec als pressupostos de la Generalitat per a l'any 2022, per un import global màxim de 7 5.000,00 - (setanta-cinc mil euros), estarà condicionada a l'Ordre UNI/724/2021, de 7 de juliol de 2021, per la qual es fixen els preus públics pels serveis acadèmics universitaris en la Universitat Nacional d'Educació a Distància (UNED) per al curs 2021-2022 (BOE 163, 09.07.2021).  
Així mateix, en l'article 4.1 de l'ordre de bases reguladores s'estableix que aquestes beques es concediran en règim de concurrència competitiva. Les beques s'adjudicaran fins que s'esgote l'import global màxim previst en la resolució de convocatòria, i quedarà exclòs de la beca l'alumnat la nota mitjana del qual siga inferior a la de l'alumne/a o alumnes en què s'exhaurisca l'import global màxim.  
En data 10 d'octubre de 2022 es reuneix la comissió de selecció establida en l'article 17.2 de l'Ordre 74/2016 i, de conformitat amb el que es disposa en l'article 18 de l'ordre esmentades, estudia i comprova les sol·licituds i estén acta en què es concreta el resultat de la valoració efectuada.  
La Subdirecció General d'Universitats, com a òrgan instructor del procediment, eleva la proposta de resolució a la directora general d'Universitat, Investigació i Ciència per a la seua signatura, per la qual cosa, per delegació de la consellera d'Innovació, Universitats, Ciència i Societat Digital, establit en l'article 19 de l'Ordre 74/2016 i en l'apartat quinze de la Resolució de 27 de juny de 2022, resolc:  
  
Primer  
Concedir, per import de 31.455,70 ?, sense superar l'import global màxim de 7 5.000 - (setanta-cinc mil euros), previst en l'aplicació pressupostària 13.56.79.738.02.0, línia de subvenció S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors, del pressupost de despeses de l'exercici de 2022; les beques per a l'alumnat que haja realitzat estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2021-2022, i que compleix els requisits establits en la Resolució de 27 de juny de 2022, de la Conselleria d'Innovació, Universitats, Ciència i Societat Digital, per la qual es convoquen les beques per a l'alumnat que realitze estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2021-2022, relacionats en l'annex I d'aquesta resolució.  
  
  
Segon  
Lliurar, a favor de la Universitat Nacional d'Educació a Distància (UNED), l'import de les beques a l'alumnat beneficiari relacionat en l'annex I, en la quantia total de 31.455,70 euros.  
  
Tercer  
Denegar la beca als sol·licitants relacionats en l'annex II d'aquesta resolució, per no complir algun dels requisits establits en la Resolució de 27 de juny de 2022, de la Conselleria d'Innovació, Universitats, Ciència i Societat Digital, amb indicació del motiu de la seua denegació.  
  
  
Quart  
Ordenar la publicació de la relació de sol·licitants als quals es concedeix o denega la subvenció en el Diari Oficial de la Generalitat Valenciana.  
Així mateix, la relació de sol·licituds de beca estimades i desestimades es publicarà en la pàgina web de la Conselleria d'Innovació, Universitats, Ciència i Societat Digital, que s'indica a continuació: http://innova.gva.es/es/web/universidad/becas-uned  
  
Cinqué  
Aquesta resolució produirà efectes des del moment de la signatura.  
  
Contra aquesta resolució, que posa fi a la via administrativa, podrà interposar-se, amb caràcter potestatiu, recurs de reposició davant la consellera d'Innovació, Universitats, Ciència i Societat Digital, en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 d'octubre de 2022.- La consellera d'Innovació, Universitats, Ciència i Societat Digital, p. d. (Ordre 74/2016), la directora general d'Universitats: Pilar Ezpeleta Piorno.